section_heading: Biografija
paragraph_text: Vrandečić je radio na Google Knowledge Graphu, bazi znanja kojom se Google koristi za sastavljanje rezultata dobivenih uporabom njegove tražilice sa semantičkim informacijama iz različitih izvora.<ref> U rujnu 2019. Vrandečić je objavio da preuzima novu ulogu u Googleovu razvojnom odjelu kao wikimedijanac u rezidenciji, a zadatak mu je objasniti ostalim zaposlenicima kako funkcioniraju Wikimedijini projekti.<ref> U srpnju 2020. napustio je Google kako bi se pridružio Zakladi Wikimedija, gdje je od tada bio uključen u izgradnju Abstract Wikipedije, novog sestrinskog projekta Wikipedije. Cilj mu je koristiti se strukturiranim podatcima iz Wikipodataka za stvaranje višejezične, strojno upravljane platforme znanja.<ref>